
rof. Dr. loan Lisnic: De la Filocalia Sfinţilor Părinţi ai Bisericii la activitatea mișcării duhovnicești "Rugul Aprins”. Monahi 
basarabeni membri ai mișcării "Rugul Aprins” persecutați de regimul comunist[1] 


Metoda isihastă (gr. hesichia — tăcere, liniște și concentrare interioară) de a produce o stare de concentrare și de pace lăuntrică, în 
care sufletul ascultă și se deschide lui Dumnezeu, a fost practicată încă în primele secole creștine de părinţii pustiei care au avut drept 
sursă de inspiraţie „Filocalia” și se bazau pe învățătura Sf. Scripturi: „Împărăţia lui Dumnezeu este în lăuntrul vostru” (Luca 17, 21); 
„Rugaţi-vă neîncetat” (Tes. 5, 17); „Stăruiţi în rugăciune” (Col. 4, 2) etc. Unul dintre apărătorii isihasmului a fost Sf. Grigore Palama, 
Arhiepiscopul Tesalonicului. În sec. al XVIII-lea isihasmul a cunoscut o nouă înflorire în Biserica Ortodoxă, datorită Sf. Nicodim 
Aghioritul. Am putea vorbi și despre învățătura isihastă a unor Sf. Părinţi din spaţiul românesc, a Sf. Nicodim de la Tismana, a Sf. 
Stareţi Vasile de la Poiana Mărului, Gheorghe de la Cernica, Sf. Calinic de la Cernica ș.a. Un reînnoitor al isihasmului în mănăstirile 
din Ţările Române a fost Starețul Paisie Velicikovski, care împreună cu ucenicii săi a tradus din limba greacă veche în limba română 
și în slavonă, din scrierile filocalice ale Sf. Părinţi. În anul 1945, poietul și ziaristul Sandu Tudor, viitorul schimonah Daniil, înființează la 
Mănăstirea Antim un cerc isihast, devenit mai apoi o mișcare duhovnicească, numită „Rugul Aprins al Maicii Domnului”. Odată cu 


instalarea puterii comuniste în România, mișcarea duhovnicească "Rugul Aprins” a fost scoasă în afara legii, fiind etichetată ca o 
organizație „subversivă și contrarevoluţionară”. Mulţi dintre membrii acestei mișcări au fost persecutați de către regimul comunist. În 
prezenta lucrare sunt redate biografiile unor mohahi basarabeni, participanţi la ședințele mișcării duhovnicești "Rugul Aprins”, 


persecutați de regimul comunist. 
Isihia — trepta cea mai înaltă a rugăciunii 


În sec. XII-XIV isihasmul se manifestă ca o mișcare de renaștere spirituală și teologică2. Prin invocarea continuă a numelui lui lisus în 
„rugăciunea inimii” alcătuită din cuvintele: „Doamne, lisuse Hristoase, Fiul lui Dumnezeu, miluiește-mă pe mine păcătosul”, asceții 
isihaști ajungeau să vadă o lumină asemănătoare cu lumina necreată pe care au văzut-o Sf. Apostoli Petru, lacob și loan la 
schimbarea la faţă â Mântuitorului pe Muntele Taborului (Matei 17, 1-8; Marcu 9, 2-9; Luca 9, 28-36) și realizau astfel o mai mare 
apropiere de Dumnezeu. Sf. Grigorie Palama, cel mai de seamă reprezentant și susţinător al mișcării isihaste precizează că lumina 
taborică pe care o văd misticii nu e ființa lui Dumnezeu, e necreată, pentru că lucrarea necreată trebuie să corespundă unei ființe 
necreate, însă este accesibilă omului. Fiinţa lui Dumnezeu este inaccesibilă omului, căci „pe Dumnezeu nimeni nu L-a văzut vreodată” 
(loan 1, 18; | loan 4, 12), dar energiile Lui, ca lucrări necreate, sunt accesibile și pot fi văzute în contemplaţia mistică3. Astfel, până la 
om ajung energiile sau puterile divine, căci Dumnezeu în ființa Sa rămâne inaccesibil oamenilor. Pentru ca mintea să nu se risipească 
în cele din afara ei, Sf. Grigorie recomandă o anumită poziție a trupului: „Ochiul să nu se întoarcă într-o parte sau într-alta, ci să 
privească spre ombilic, iar capul să se sprijine pe partea dreaptă a pieptului, trimițând, prin această poziție a trupului, puterea minții, 
care se împrăștie privind la cele din afară, către inimă. Rostind continuu rugăciunea lui lisus”. 


Isihia creează o stare în care se practică virtuțile, cele mai importante fiind curățirea inimii, pocăinţa, trezvia sau atenţia mintii. 
Sf. Grigorie Palama - apărătorul isihasmului 


Vorbind despre rugăciunea vameșului (Luca 18, 13), Sf. Grigorie Palama o arată drept prototip al rugăciunii isihaste: „Vameșul, 
departe stând, nu voia nici ochii să și-i ridice către cer, ci-și bătea pieptul, zicând: „Dumnezeule, fii milostiv mie, păcătosul”. Fără a se 
gândi la nimic altceva, el nu se gândea decât la Dumnezeu și la el însuși, întorcându-și rugăciunea asupra sa și înmulţind cererea de 
a fi miluit; aceasta este cea mai eficientă rugăciune”. Rugăciunea trebuie să fie însoțită de pocăinţa neștirbită a sufletului și de 
participarea trupului, care se împărtășește și el de harul domnesc4. 


Ridicaţi împotriva doctrinei isihaste, Varlaam de Colabria cu discipolii săi și Achidin îi batjocoreau pe isihaști pentru faptul că aceștia își 
închinau capetele și trupurile în timpul rugăciunii. Sf. Grigorie Palama a adus exemplul proorocului Ilie, care se ruga cu capul plecat pe 
genunchi: „Și acest Ilie, desăvârșit în contemplarea lui Dumnezeu, cu capul plecat pe genunchi — poziţie în care își aduna cu osârdie 
mintea, îndreptând-o către Dumnezeu, a adus ploaie cu rugăciunile sale în Samaria cea pustiită de secetă”. 


După lungi dezbateri, sinodul de la Constantinopol din 1347 a aprobat isihasmul, iar la sinodul convocat în anul 1351 isihasmul a fost 
proclamat doctrină oficială a Bisericii Ortodoxe și, ulterior, a pătruns în tot Răsăritul ortodox, în mănăstirile din Bulgaria, Serbia, Rusia 
și România. Au fost evidenţiate metodele specifice de concentrare a minții și a împreunării ei cu inima, a poziției trupului în timpul 
rugăciunii, a înfrânării simţurilor, a învățăturilor privitoare la faptul că harul dumnezeiesc pe care omul îl primește în inimă este necreat, 
precum și la faptul că lumina de pe Tabor este infinit mai presus de cunoașterea umană, dar nu mai prejos de gândire5. 


Sf. Cuv. Paisie - reînnoitorul isihasmului 


În sec. al XVIII-lea isihasmul a cunoscut o nouă înflorire în Biserica Ortodoxă, datorită Sf. Nicodim Aghioritul. Acest Sf. Părinte învăța 
„cum se poate dezrobi mintea de înlănţuirea plăcerilor simţurilor, pentru a-i permite înălţarea prin rugăciunea inimii la cugetările 
duhovnicești ale contemplaţiei”. Am putea vorbi și despre învăţătura isihastă a unor Sf. Părinţi din spaţiul românesc, a Sf. Nicodim de 
la Tismana, a Sf. Stareţi Vasile de la Poiana Mărului, Gheorghe de la Cernica, Sf. Calinic de la Cernica ș.a. 


Părintele Nicolae 
Bordașiu despre 
Rugul Aprins și lupta 
poporului român 
împotriva comunismul 
ateu. “Tatăl meu a fost 
unul dintre 
participanții la Marea 
Adunare de la Alba 
lulia. Rugul Aprins a 
rămas ca o făclie care 
mi-a luminat întreaga 
viată.” 

despre-Rugul-Aprins- 
si-lupta-poporului- 
roman-impotriva- 

Mănăstirile din spaţiul românesc, mai ales în sec. al XVIII-lea, întreţineau relaţii cu întregul Orient ortodox. În acea perioadă spre 
Moldova și Țara Românească s-a îndreptat o puternică emigrație rusă. Printre acești călugări călători era și cel care avea să introducă 
isihasmul în mănăstirile din Ţările Române - Starețul Paisie Velicikovski. Biografii îl descriu ca pe un om înzestrat de Dumnezeu cu 
darul povăţuirii, adică binecuvântat cu aptitudinea de a călăuzi sufletele pe care le atrăgea la el. Prin viaţa sa monahală a dat naștere 
unei ample mișcări culturale, cunoscută în istorie sub numele de paisianism6. În timpul vieţuirii sale la Mănăstirile Dragomirna, Secu și 
Neamţ, Sf. Cuv. Paisie, împreună cu ucenicii săi a tradus din limba greacă veche în limba română și în slavonă, din scrierile filocalice 
ale Sf. Părinţi?. Sf. Cuv. Paisie a fost și un reînnoitor al isihasmului, scopul vieții sale duhovnicești a fost trăirea isihastă potrivit 
îmvăţăturii Sf. Părinţi. Îată ce scria sfântul: „Rugăciunea lui lisus este fapta comună a oamenilor și a îngerilor”. 


Lucrările traduse în mănăstirile Țării Moldovei au cuprins întreg spațiul cultural al Ortodoxiei românești, dar și al celei din estul Europei. 
Traducerile în slavonă, Sf.Paisie le-a trimis în Rusia și pe acest material de bază s-a întemeiat ceea ce va fi mai târziu spiritualitatea 
rusească de la Optina, de la Mânăstirea Valaam. 


Reînnoirea mișcării isihaste românești de la mijlocul sec. XX 


În perioada de 1-7 august 1943, sub îndrumarea Î.P.S.Tit al Bucovinei (1940-1945) a fost organizată la Palatul Mitropoliei din Cernăuţi 
o săptămână de retragere religioasă. Sub preșidenţia mitropolitului Tit au participat la aceste zile de retragere religioasă mai mulţi 
intelectuali, scriitori, profesori, medici și preoți din București și Cernăuţi. Au fost studiate de cei prezenţi teme teologice în adâncimea 
profundă a adevărurilor de credință participând și la Sf. Liturghie și împărtășirea cu Sf. Taine9. Săptămâna de retragere purta titlul de 
Șapte zile de priveghere. Pe prima pagină a programului tipărit se arăta și scopul organizării:” Din râvna unui mănunchi de oameni cu 
carte, preoţi şi mireni, doritori de o adâncire ortodoxă mai mare și îmbunătăţire mai spirutuală atât în parte, cât și de obșteasca trăire 
creştină, prin deosebita înțelegere, ocrotire și binecuvântare a Înalt Prea Sfintitului Tit, Mitropolitul Bucovinei, s-au putut organiza: 


Șapte zile de priveghere în minunata "cetate duhovnicească” a Ahiepiscopiei Cernăuţilor”. Cele Șapte zile de priveghere de la Cernăuţi 


au stat la baza creării mișcării duhovnicești "Rugul Aprins”, cerc isihast condus de poetul și ziaristul Sandu Tudor, viitorul schimonah Daniil. Iniţiatorii acestei 
mișcări, prin anii 50 ai secolului trecut au fost arestaţi făcând ani grei de pușcărie. Părintele Daniil a murit în închisoarea de la Aiud în 196010. 


Din activitatea mișcării duhovnicești "Rugul Aprins” 


În luna ianuarie a anului 1944, când "Rugul Aprins” era deja o mișcare constituită a ajuns la Mănăstirea Cernica, Mitropolitul Nicoale de Rostov, împreună cu 
preotul Ivan Kulâghin, duhovnicul mitropolitului, surghiuniți de către autorităţile sovietice și refugiaţi din calea războiului. Părintele Kulâghin era un fost 
viețuitor de la mănăstirea Optina din Rusia. Monahii de la Mănăstirea Cernica îl numeau pe acest preot, loan cel Străin. El aducea cu sine tradiţia marilor 
isihaști ruși, o moștenire duhovnicescă lăsată de Sf. Cuv. Paisie de la Neamţ. Părintele loan cel Străin a dăruit membrilor grupului "Rugul Aprins”, Sbornicul 
— culegerea filocalică despre Rugăciunea Inimii, alcătuită de călugării de la Mănăstirea Valaam. „Părintele loan cel Străin a adus hirotesirea pentru 
Rugăciunea Inimii: binecuvântarea — prin punerea mâinilor pe capul fratelui — pentru Rugăciunea Inimii, din partea unui cunoscător al ei'11. 


Acest preot, aflându-se la Mănăstirea Cernica, a fost descoperit de părintele Daniil (Sandu Tudor) și a fost invitat la conferințele "Rugului Aprins” care se 
desfășurau la Mănăstirea Antim. Preotul Kulâghin era adus de la Cernica și „isihast fiind, avea intervenții foarte scurte dar substanţiale”. Avea în calitate de 
traducător un fost soldat basarabean. Când lucrurile au devenit mai adânci, mai de substanţă, părintele Kulâghin și-a luat în calitate de traducător pe 
preotul basarabean Gheorghe Roșca. În octombrie 1946, preotul Ivan Kulâghin a fost predat sovieticilor, judecat și condamnat la 10 ani de muncă silnică 
într-un lagăr din Siberia12. 


Monahi basarabeni membri ai mișcării "Rugul Aprins”, persecutați de regimul comunist 


Printre participanţii conferințelor "Rugului Aprins” era și un grup de monahi refugiaţi din Basarabia, stabiliți la Mănăstirea Antim. Acești monahi „aduceau cu 
dânșii un stil deosebit de monahism basarabean, de o covârșitoare frumusețe” — își amintea mai târziu ÎPS Antionie Plămădeală, Mitropolitul Ardealului, 
Crișanei și Maramureșului (1982-2005), fiind și el de origine basarabeană. În rândurile de mai jos sunt redate biografiile unor mohahi basarabeni, participanți 
la ședințele mișcării duhovnicești "Rugul Aprins”, persecutați de regimul comunist care se instaurase în România. 


Antonie Plămădeală, mitropolit 


Viitorul mitropolit Antonie, cu numele de mirean Leonid Plămădeală, s-a născut la 17 noiembrie 1926 în comuna Stolniceni, jud. Lăpușna, în familia 
cântărețului bisericesc Vasile Plămădeală13. După absolvirea școlii primare din localitate, a învăţat la Seminarul Teologic din Chișinău, în vara anului 1939 a 
fost transferat în clasa a 3-a14. Datorită refugiului din 1944, ultimele două clase seminariale le-a învăţat la Seminarul "Nifon Mitropolitul” din București. În 
perioada 1945—1948 își continuă studiile la Facultatea de Teologie din București, ultimul an de studii îl urmează în anul universitar 1948-1949 la Institutul 
Teologic de Grad Universitar din Cluj15. 


Din cauza implicării în organizaţii studențești anticomuniste, a fost supus unor hărțuieli din partea autorităţilor politice de atunci. lată ce își amintea mai târziu 
Mitropolitul: "În 1948, când eram la sfârșitul anului trei de Teologie, am prins de veste că sunt urmărit. A trebuit să mă fac dispărut [...], am fugit tocmai la 
Baia Mare, ca să mi se piardă urmele”. S-a angajat acolo mai întâi pedagog, apoi profesor la o școală minieră. În primăvara anului 1949, află că fusese 
judecat de tribunalul militar București și "condamnat la șapte ani de temniţă grea, acuzat de articolul Crimă de uneltire împotriva ordinii sociale”16. 


După susţinerea tezei de licenţă, viitorul mitropolit a mers la Mănăstirea „Prislop”, unde a fost tuns în monahism. Fiindcă "Securitatea i-a dat de urmă”, 
pleacă la București, apoi la Schitul „Crasna” din județul Gorj, Mănăstirea „Slatina”, jud. Suceava, Mănăstirile „Râșca” și „Dragomirna”. În luna august a anului 
1953 a fost hirotonit în treapta de ieromonah 17. 


În anul 1954, ieromonahul Antonie Plămădeală a fost arestat. "Am fost condamnat la patru ani temniţă grea — își amintea Mitropolitul. — În închisoare am stat 
cu oameni mari, chiar celebri, ai istoriei românești”. A stat în penitenciarul din lași, în cel din București, apoi la „Jilava” până în anul 1956, când a fost 
graţiat18. Urmează apoi cursurile de doctorat la Institutul Teologic din București, până în 1959, când, în baza Decretului 410, hotărâre de guvern care 
prevedea o "reformă monahala”, va fi scos din monahism, din cler și exmatriculat de la studiile doctorale. A fost nevoit să muncească la negru, apoi să se 
angajeze în calitate de muncitor la o întreprindere de mase plastice, unde a lucrat până în anul 196819. 


"Deoarece nu întrerupsesem nici pentru o clipă legătura cu Biserica — își amintea ÎPS Antonie —, Patriarhul Justinian, care mă vedea în fiecare duminică la 
Catedrală, m-a chemat la el și mi-a spus că e posibilă reînregistrarea mea în monahism”. La scurt timp, viitorul mitropolit a fost numit secretar general al 
Institutului Teologic din București. În toamna anului 1968 pleacă cu o bursă de studii la o instituţie catolică de rang universitar de lângă Oxford, unde și-a 
făcut teza de doctorat. În anul 1972 susţine, în cadrul Institutului Teologic din București, al doilea examen de doctorat20. 


La 15 decembrie 1970, Sf. Sinod l-a ales Episcop-vicar Patriarhal, cu titlul Antonie Ploieșteanul. În 1979 a fost ales Episcop al Buzăului, iar în 1982 — 
Arhiepiscop al Sibiului și Mitropolit al Ardealului, unde a păstorit timp de 23 de ani. Mitropolitul Antonie a scris foarte multe studii, a organizat și a dezvoltat 
învățământul teologic, a ctitorit multe biserici și mănăstiri. A activat de asemenea pe plan teologic și ecumenic, contribuind mult la dezvoltarea relaţiilor 
interbisericești, interconfesionale și interreligioase21. Datorită scrierilor sale, Mitropolitului i se acordă titluri academice de doctor honoris causa, primind 
astfel de titluri de la Facultatea de Teologie din Presov, Cehoslovacia; de la Universitatea din Oradea, Universitatea "Lucian Blaga” din Sibiu. A fost declarat 
membru de onoare al Academiei Române și al Academiei din Republica Moldova. 


Pe parcursul activităţii sale, Mitropolitul Antonie Plămădeală a fost decorat cu mai multe ordine: "Sf. Petru și Pavel”, acordat de Patriarhia Antiohiei; "Sf. 


Mormânt”, acordat de Patriarhia Ierusalimului; "Crucea de aur a Sf. Rombault”, acordată de Primatul Belgiei; "Crucea papală”, acordată de Papa Paul al VI- 
lea; Ordinul "Sf. Metodiu și Chiril”, acordat de Patriarhia Bulgariei; "Sf. Serghie de la Radonej”, acordat de Patriarhia Moscovei, ș.a.22. 


Mitropolitul Antonie trece la Domnul la 29 august 2005. Slujba înmormântării a fost oficiată la 1 septembrie în Catedrala din Sibiu, părintele fiind apoi 
înmormântat în cimitirul Mănăstirii „Brâncoveanu” din Sâmbăta de Sus, jud. Brașov. 


Sofian Boghiu, arhimandrit 


Viitorul arhimandrit Sofian Boghiu s-a născut la 7 octombrie 1912 în satul Cuconeștii Vechi, jud. Bălţi, primind la botez numele Serghei. La vârsta de numai 
14 ani a intrat ca frate de mănăstire la Schitul „Rughi” („Rudi”), jud. Soroca; era anul 1926. În perioada 1928-1932 a învăţat la Școala de cântăreţi de la 
Mănăstirea „Dobrușa”, după care și-a continuat studiile la Seminarul Monahal de la Mănăstirea „Cernica”, pe care l-a absolvit în anul 194023. A fost tuns în 
monahism la 25 decembrie 1937, iar la 6 august 1939 a fost hirotonit în treapta de ierodiacon de către PS Episcop Tit al Hotinului (1935—1940) în Catedrala 
din orașul Bălți24. 


Aflându-se în refugiu la Mănăstirea „Căldărușani”, în timpul primei ocupaţii sovietice (1940-1941), ierodiaconul Sofian se înscrie la Academia de Arte 
Frumoase din București. Între anii 1942 și 1946 a urmat cursurile Facultăţii de Teologie din București, devenind (în octombrie 1946) licenţiat în Teologie cu 
lucrarea "Chipul Mântuitorului în iconografie”25. A fost hirotonit ieromonah în anul 1945 pe seama Mănăstirii „Antim”, iar în următorii ani va participa la 
întâlnirile Mișcării cultural-duhovnicești „Rugul Aprins”, grupare ce a cuprins vârfuri ale clerului ortodox și ale intelectualității creștine laice. La 15 iunie 1950 a 
fost numit stareţ al Mănăstirii „Antim”, iar în anii 1954—1958 a fost stareț la Mănăstirea „Plumbiţa” din București. Părintele Sofian a fost câţiva ani profesor la 
Seminarul Monahal de la Mănăstirea „Neamț, a pictat și multe biserici26. 


În anul 1958, părintele Sofian Boghiu a fost arestat, fiind acuzat de ”uneltire contra ordinii sociale prin activitate mistică dușmănoasă în cadrul organizaţiei 
«Rugul Aprins»”. A fost judecat de Tribunalul Militar București și condamnat la 16 ani de muncă silnică. După șase ani de detenţie, datorită decretului 
general de grațiere, în iunie 1964 a fost eliberat27. 


După trei ani de la eliberare, părintele Sofian revine la Mănăstirea „Antim”, unde a rămas până la sfârșitul vieţii sale pământești. Cu răbdare, pricepere și 
tact, a format sute de ucenici, fiind numit "Apostolul Bucureștilor”'28. Părintele a fost un important duhovnic și pictor de icoane. 


La 14 septembrie 2002, părintele Sofian Boghiu a trecut la Domnul. A fost înmormântat la Mănăstirea „Căldărușani”, unde își alesese locul de îngropare încă 
fiind în viaţă29. 


Roman Braga, arhimandrit 


Viitorul arhimandrit Roman Braga s-a născut la 2 aprilie 1922 în satul Condriţa, jud. Lăpușna. După absolvirea claselor primare din satul natal, la vârsta de 
numai 12 ani intră în viața mănăstirească. A vieţuit la Mănăstirea „Căldărușani”, de unde va pleca la Seminarul Monahal de la Mănăstirea „Cernica”, pentru a 
urma studiile teologice. În anul 1940, după desființarea acestei instituții de învățământ, se transferă la Seminarul din București, iar ultimul an de studii îl va 
încheia în anul 1943 la Seminarul Teologic din Chișinău. 


În perioada 1943—1947 urmează cursurile Facultăţii de Istorie și Filosofie și ale Seminarului Pedagogic. În anul 1947 absolvește și Facultatea de Teologie 
din București30. 


La 16 iulie 1948, viitorul monah Roman Braga a fost arestat, fiind învinuit că ar fi ajutat un legionar. A fost condamnat, la 6 decembrie 1949, de Tribunalul 
Militar București la cinci ani de temniţă grea, pentru omisiune de denunţ31. Anii de detenţie i-a petrecut la penitenciarul din Pitești, unde a trecut prin toată 
teroarea "reeducării”, fiind apoi transferat în lagărele de la "Canal”. A fost eliberat în anul 1953, cu domiciliul forţat în București32. Între timp, reușește să 
meargă pe ascuns la lași, unde Mitropolitul Sebastian Rusan al Moldovei, la 2 ianuarie 1954, îl călugărește, iar peste patru zile, la 6 ianuarie, îl hirotonește 
în treapta de ierodiacon. 


În anul 1958, părintele Roman este arestat din nou. A fost judecat de Tribunalul Militar București, fiind acuzat de "uneltire împotriva ordinii sociale” și 
condamnat la 18 ani de muncă silnică și 10 ani de degradare civică33. A fost încadrat în lotul grupului "Rugul Aprins” de la Mănăstirea „Antim”. Anii de 
detenţie i-a petrecut la Balta Brăilei, colonia Salcia, unde s-a aflat până la eliberare, în 1964. 


După lungi pelerinaje prin episcopiile și mitropoliile românești, părintele Roman Braga se stabilește la Episcopia de Oradea, unde Episcopul Valerian 
Zaharia îi aprobă cererea ca să fie hirotonit ieromonah. O perioadă a lucrat în arhiva Episcopiei, iar la 1 ianuarie 1965 a fost hirotonit în treapta de 
ieromonah pe seama parohiei Negrești-Oaș, apoi transferat la parohia Sârbi-Bihor. 


În anul 1968, părintele Roman Braga este numit misionar în Brazilia, pentru comunitatea românească din Sao Paulo, iar în 1972, la iniţiativa episcopului 
românilor din SUA Valerian Trifa, se transferă la Vatra Românească. A slujit la mai multe biserici din cadrul episcopiei, ca mai apoi, în 1988, să se retragă la 
Mănăstirea "Adormirea Maicii Domnului”, Rives Junction, statul Michigan, unde a fost numit stareț34. Pe parcursul activității sale pastorale în SUA, părintele 

Roman a colaborat la periodicul creștin "Solia”, editează jurnalul monahal "Rugul Aprins” și revista teologică "Lumină lină”; a publicat și câteva cărți. 


Părintele Roman Braga trece la Domnul la vârsta de 93 de ani pământești, la 28 aprilie 2015. A fost înmormântat la 1 mai 2015 în cimitirul Mănăstirii 
"Adormirea Maicii Domnului” din Rives Junction, Michigan, ultimul său loc de mătanie35. 


Felix Dubneac, arhimandrit 


Arhimandritul Felix, cu numele de mirean Petru Dubneac, s-a născut la 29 iunie 1912 în localitatea Voloave, jud. Soroca. La vârsta de numai 12 ani, își 
alege viața mănăstirească. Vizitând împreună cu mama sa Mănăstirea „Rudi”, o roagă să-i permită să rămână la acest sfânt lăcaș; era anul 1924. "Și — 
potrivit mărturiei părintelui — am rămas de atunci în viața mănăstirească până astăzi (1997), când trec de vârsta de 85 de ani: doar un an de stagiu militar și 
șase ani jumătate de închisoare comunistă m-au separat de mănăstire"36. 


Între anii 1927-1931, viitorul arhimandrit a învăţat la Școala de cântăreţi de la Mănăstirea „Dobrușa”, apoi la Seminariile Teologice din Buzău și Cernica, la 
Facultatea de Teologie, Facultatea de Litere și Filosofie și la Academia de Arte din București. A fost tuns în monahism în anul 1938, intrând în obștea 
Mănăstirii "Sfânta Ana” din Rohia. În anul 1939 a fost hirotonit în treapta de ierodiacon, iar în 1955 e hirotonit ieromonah37. 


Aflându-se la Mănăstirea „Antim” din București, în anul 1958, părintele Felix Dubneac a fost arestat. Împreună cu alți membri ai „Rugului Aprins” erau 
învinuiți de uneltire contra ordinii sociale. Din mărturiile părintelui Sofian Boghiu aflăm că cei doi clerici erau învinuiți și de propagandă legionară. În dosar se 


menţiona că, "în anul 1957, inculpatul Boghiu Sofian a primit un caiet cu poezii legionare de la inculpatul Dubneac Felix, pe care, după ce l-a citit, l-a predat 
legionarului Zamfiroiu Grigore”. Părintele Sofian face și o precizare că poeziile erau scrise de Radu Gyr în închisoare38. 


Părintele Felix a fost eliberat din detenţie în anul 1964. Tot în acel an este ridicat în treapta de protosinghel la Mănăstirea „Antim”, unde îndeplinea și funcţia 
de iconograf. În anul 1967 pleacă în Statele Unite ale Americii, unde va fi numit preot-paroh la Biserica "Sf. Apostoli Petru și Pavel!” din Kitchener, parohie din 
cadrul Arhiepiscopiei Misionare Ortodoxe Române din America. În anul 1973 a fost ridicat în treapta de arhimandrit, iar în perioada 1975-1994 a ocupat 
funcţia de secretar eparhial39. 


În timpul aflării sale în America, părintele Felix Dubneac a executat mai multe picturi de icoane pentru iconostase în bisericile din SUA și Canada. A scris și a 
publicat cărţi religioase, istorice și de artă. În anul 1994, părintele se retrage la mănăstire. Trece la Domnul la 25 decembrie 2008. După săvârșirea Sf. 
Liturghii și Slujbei înmormântării, a fost înhumat în Cimitirul "Sfânta Maria” de la Vatra Românească, Grass Lake, statul Michigan40. 


Adrian Făgeţeanu, ieromonah 


Părintele Adrian, cu numele de mirean Alexandru Făgeţeanu, s-a născut la 12 noiembrie 1912 în familia preotului Mihail Făgățeanu, paroh la biserica din 
localitatea Deleni din apropiere de Cernăuţi. A făcut studii la Liceul "Aron Pumnul!” din Cernăuţi, pe care l-a absolvit în 1931, și la Facultatea de Drept a 
Universității din Cernăuţi, unde a învăţat în perioada 1931—193541. 


În anul 1939, Alexandru Făgeţțeanu este numit șef al Biroului de Siguranţă Fălticeni. A fost arestat și trimis în judecată la începutul anului 1941, pentru "acte 
pregătitoare de rebeliune” — la ordinul Subprefectului jud. Baia, pregătise actele de trimitere în judecată pentru 11 evrei, simpatizanți comuniști. Tribunalul 
Militar lași, la 17 februarie 1941, îl condamnă la cinci ani de închisoare corecțională. A fost apoi mobilizat pe front, fiind grav rănit la Stalingrad. În anul 1943, 
după ce a fost eliberat din lagărul de la Târgu Jiu, se înscrie la Facultatea de Teologie de la Cernăuţi42. 


Alexandru Făgeţeanu a fost tuns în monahism la Mănăstirea „Putna”. După 1944, își termină studiile la Facultatea de Teologie de la Suceava. În anul 1945 a 
fost arestat. Era învinuit de activitatea sa din perioada în care fusese comisar de poliţie. A fost eliberat în următorul an. După absolvirea Facultăţii, părintele 
Adrian merge la București, continuând studiile la Facultatea de Filosofie a Universităţii din București și vieţuind la Mănăstirea „Antim”. Devine membru al 


Mișcării cultural-duhovnicești „Rugul Aprins”, participând la ședințele acesteia. În anul 1947, părintele Adrian trece la Mănăstirea „Govora”, apoi la 
„Crasna”43. A fost arestat și condamnat, fiind în detenţie în perioada 1950—1956, apoi e arestat din nou în 1958 și condamnat de Tribunalul Militar București 
la 20 de ani privaţiune de libertate și 10 ani degradare civică. 


Părintele Adrian Făgeţeanu a fost eliberat în anul 1964, slujind la Turda, în parohia Piatra Fântânii-Bistrița, apoi viețuind la Mănăstirea „Cheia”, jud. 
Prahova44, și la Mănăstirea „Antim. 


În anul 2003 se retrage la Schitul „Locurele” al Mănăstirii „Lainici”. Trece la Domnul la 27 septembrie 2011, la venerabila vârstă de 99 de ani. A fost 
înmormântat la 1 octombrie 2011 în cimitirul Mănăstirii „Lainici”45. 


kk 


Conferinţele mișcării duhovnicești "Rugul Aprins” se desfășurau la Mănăstirea Antim, având următoarea tematică: /sihasmul, lisus Logosul Întrupat, Păcatul 
originar, Scena și altarul, Rugăciunea inimii, Exegeza smochinului blestemat, Medalioane ale unor mari isihaști 46 ș.a. Odată cu instalarea puterii comuniste 
în România, organizaţia va intra în vizorul Securităţii, apoi au urmat și arestările. În viziunea autorităților comuniste, "Rugul Aprins” era etichetat ca o 
organizaţie „subversivă și contrarevoluţionară”. 

Protocol 7 - Distrugerile provocate de Vaccinul ROR de la Merck - Trailer în Română: 

Vaccinul ROR și STERILITATEA - Interviu tradus cu Del Bigtree și Andrew Wakefield - regizorul filmelor PROTOCOL 7 și VAXXED: 

”A plecat dintre noi, total neaşteptat, 
Dănuţ Caramihai, cel mai luminos 


CEO-ul Blackrock la Davos 2024: 
“Trebuie să forțați Schimbarea, la 


DAVOS 2024 - Soţia regelui Olandei, 


membru de vază al Grupului Bilderberg: 


10 ani fără Aura lon, 10 ani fără 
răspunsuri (opinii/10-ani-fara-Aura-lon- 


Cora Muntean: Reportaj de la Marele 
miting cu un singur om (opinii/Cora- 


ȘOȘOACĂ - BALONUL DEZUMFLAT. 
Mihai Tîrnoveanu: Procentul real al 


7 Agenda Verde ucide Germania 
(opinii/Agenda-Verde-ucide-Germania- 


8 s-a dat semnalul pentru Asasinarea lui 
Donald Trump? (opinii/S-a-dat- 


O Grecia: Căsătoriile Homosexuale sunt 
mai presus de Dumnezeu și de Popor 


10 A murit subit, chiar la Australian Open, 
jurnalistul care l-a făcut albie de porci 

r4 de Cronicar 


La 10 ani de la accidentul aviatic din Apuseni soldat și cu moartea pilotului Adrian lovan și a tinerei studente Aura lon,_sora acesteia, Mariana Ciucă, a transmis următorul mesaj: 
(opinii/10-ani-fara-Aura-lon-10-ani-fara-raspunsuri-187024) 

Tipul care se lamenta că-s sabotați de PSD și PNL le spunea ălorlalțį doi: „Diana va fi președintă, să vedeți, oricâte piedici ne-ar pune”. „Vine și doamna Șoșoacă?”, mă bag eu în 
vorbă. „Sigur că vine, dacă ea a organizat”, spune tipul. 


(opinii/Cora-Muntean-Reportaj-de-la-Marele-miting-cu-un-singur-om-187017) 


Chestia asta aprobată de Primăria București a fost anunţată înainte de live-urile lui Șosoacă cu mii de „like”-uri dar și de toate televiziunile din România care anunțau prezența a 5000 
de de protestatari și 200 de utilaje! 


Cea mai puternică economie a Europei moare rapid, încăpățânându-se să aplice măsurile aberante de combatere a „Schimbării Climatice”. 


(opinii/Agenda-Verde-ucide-Germania-187012) 


de Adrian Pătrușcă 
cil 
Cu un avans zdrobitor în sondaje față de ceilalți competitori — inclusiv de Joe Biden — pare că Donald Trump nu mai poate fi împiedicat să ajungă al 47-lea președinte al SUA. Cel 
puţin,.n nu -nu pe cale democratică. 


Jurnalul meu video | 21 ianuarie 2024: Premieră în istoria României: mitingul cu un singur om. 
(opinii/lon-Cristoiu-O-drona-a-sistemului-Diana-Sosoaca-187001) 

A ia din aprilie, România se va confrunta cu o explozie a facturilor la energie, având în vedere stoparea plafonării prețurilor. Nicio măsură a Guvernului nu a reușit să 
pregătească piața. pentru o nouă liberalizare, 


de Mănăstirea Petru Vodă 


Există o legendă că Sfîntul Maxim ar fi rămas singurul ortodox din Imperiul Roman, că a tinut el Ortodoxia, care pînă la urmă a biruit. Realitatea este, însă, cu mult mai complexă. 

loan888: Si Saul a fost ucigator de crestini. Nu e chiar asa simplu... 

((Q CEO-ul Blackrock la Davos 2024: “Trebuie să forțați Schimbarea, la Blackrock noi FORȚĂM schimbarea comportamentului” - VIDEO) 

Gugulanu: Asa poate o sa-si dea seama unii de magnitudinea si consecintele infrangerii din 1945..... 


(@ Grecia: Căsătoriile Homosexuale sunt mai presus de Dumnezeu și de Popor) 
(externe/Grecia-Casatoriile-Homosexuale-sunt-mai-presus-de-Dumnezeu-si-de-Popor-187016%comentariu-2 72400) 

